**EPIDEMIOLOŠKE MJERE ZAŠTITE OD ZARAZE VIRUSOM COVID-19 ZA**

**ŠKOLSKU GODINU 2021./2022. ZA UČENIKE I RODITELJE- PRATITELJE**

**Ove epidemiološke mjere vrijede za učenike Osnovne škole dr. Josipa Pančića Bribir za vrijeme nastave u školi od 1. rujna 2021. godine. Mjere su izrađene prema uputama Hrvatskog zavoda za javno zdravstvo**

**PRIJE DOLASKA U ŠKOLU**

1. Roditelji/skrbnici imaju obavezu izmjeriti tjelesnu temperaturu djeci-učenicima, te svaki puta prilikom znakova koji mogu upućivati na povišenu temperaturu poput malaksalosti, umora, gubitka apetita, neuobičajene pospanosti, crvenila ili bljedila u licu, „staklastih“ ili suznih očiju, glavobolje i bolova u trbuhu te znakova respiratorne bolesti (kašalj, curenje nosa, grlobolja, bol u uhu). U slučaju povišene tjelesne temperature ne smiju dovoditi dijete u ustanovu niti ga poslati u školu, već se javljaju ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta. Roditelji učenika od 1.-4. razreda upisuju djetetovu temperaturu u bilježnicu što se provjerava u školi.

2. Učenik treba imati uz sebe papirnate maramice. Učenik može uz sebe imati plastičnu bočicu s vodom.

3. Učenik predmetne nastave uz sebe treba imati masku za lice koju koristi prilikom ulaska u školu i kretanja hodnikom.

**DOLAZAK UČENIKA I RODITELJA U ŠKOLU**

1. Djeca u školu dolaze sama ili u pratnji roditelja na način kako bi dolazili da nema epidemije.

2 . U školu je iznimno dozvoljen ulazak samo jednom roditelju u pratnji učenika 1. razreda. Roditelj koji ulazi u školu obvezan je držati razmak od 1,5 metra u odnosu na druge učenike/djelatnike škole i u školu obvezno ulazi s maskom. Masku treba nositi tako da prekriva nos i usta. Prilikom ulaska u školu obavezna je dezinfekcija ruku i obuće.

3. Dijete u školu ne smije dovoditi roditelj koji ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako ima izrečenu mjeru samoizolacije ili ako je dijete zaraženo s COVID-19. Ako iste simptome ili mjeru samoizolacije ima dijete/učenik ili ako je zaraženo virusom COVID-19 ne smije dolaziti u školu.

4. Roditelji/skrbnici koji dovode i odvode djecu u školu to čine na način da ne ulaze u školu, osim ako je to neophodno zbog iznimno opravdanih razloga ili je roditelj učenika 1. razreda, već dolaze do ulaza u školsko dvorište pri čemu zadržavaju distancu od najmanje 1,5 metra u odnosu na druge roditelje/skrbnike i djecu. Roditelji i djeca iz istog kućanstva ne moraju držati distancu.

5. Učenik dolazi i odlazi iz škole sa školskom torbom te svoju opremu i pribor ne dijeli s drugim učenicima.

6. Djeca u školu dolaze u vrijeme kad je rasporedom ulaska predviđen ulazak u školu ( 7,50 sati).

7. Na ulazu u školu djeca se ne grupiraju. Nadzor nad ulaskom u školu provode učitelji.

8. Kod ulaska u školu djeca dezinficiraju potplate svoje obuće i upućuju se prema svojim učionicama.

9. Nakon ulaska u učionicu, peru ruke tekućom vodom i tekućim sapunom kako je propisano mjerama HZJZ. Nakon pranja i dezinfekcije ruku pod nadzorom učiteljice/učitelja koji s njima održava prvi nastavni sat sjedaju na za njih unaprijed određena radna mjesta.

**BORAVAK UČENIKA U ŠKOLI**

1. Djeca bi trebala što je više moguće održavati distancu (fizičku udaljenost) od druge djece i odraslih (preporučeno 1,5 m).

2. Tijekom boravka u školi učenik boravi u svojoj odgojno-obrazovnoj skupini (razredu), osim u slučaju kada ima nastavu informatike, TZK, dodatnu ili dopunsku nastavu ili izvannastavne aktivnosti.

3. Učenici jednog razrednog odjeljenja ne miješaju se s djecom iz drugih razrednih odjeljenja osim u slučaju kada imaju dodatnu ili dopunsku nastavu, i izvannastavne aktivnosti ili neke druge aktivnosti utvrđene kurikulumom škole.

Prilikom miješanja skupina/razrednih odjela obvezno je držati najveći mogući razmak, kao i nošenje maske, osim za učenike od 1. do 4. razreda osnovne škole te prilikom sportskih izvannastavnih aktivnosti.

4. Učenik prostoriju u kojoj boravi njegova odgojno – obrazovna skupina (razred) napušta u slučaju odlaska na wc, izlaska u dvorište škole radi aktivnosti na otvorenom ili u drugim slučajevima kada to dopusti učitelj koji održava nastavu u tom razredu i to na način da izbjegava bilo kakav kontakt s učenicima iz drugih razreda i održava propisanu fizičku distancu.

5. Prilikom prolaska kroz zajedničke prostorije (hodnik/hol/wc/dvorana) učenici su dužni prolazak skratiti na minimum, nepotrebno ne dodirivati površine ili predmete i kretati se po unaprijed označenoj ruti kretanja.

6. Djeca trebaju redovito i pravilno prati ruke i to prije ulaska u školu, prije konzumiranja hrane, nakon korištenja wc-a , nakon dolaska izvana, nakon čišćenja nosa i uvijek kada ruke izgledaju prljavo. Nakon pranja ruku vodom i sapunom ruke treba osušiti papirnatim ručnikom za jednokratnu upotrebu koji se nakon korištena baca u koš za otpatke.

7. Djecu treba poticati da kada kašlju i kišu prekriju usta i nos laktom ili papirnatom maramicom koju poslije trebaju odbaciti u koš za otpatke te oprati ruke.

Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.

8. Preporuča se i potiče djecu da ne dodiruju usta, nos, oči i lice kao i da ne stavljaju ruke i predmete u usta. Djeca ne bi trebala dijeliti čaše, šalice, drugo posuđe i pribor za jelo s drugom djecom.

9. Djeca od 1. do 4. razreda ne nose maske u školi.

10. Učenici od 5. do 8. razreda ne nose maske u učionici.

11. Obvezno je nošenje maske za učenike od 5. do 8. razreda kada se miješaju s učenicima iz drugih razrednih odjeljenja dopunskoj i dodatnoj nastavi i izvannastavnim aktivnostima, osim kada se radi o sportskim aktivnostima. Maske je potrebno nositi pravilno i to tako da cijelo vrijeme prekrivaju usta i nos.

12. Kada to nije posebno propisano masku mogu nositi učenici koji to žele i oni učenici koji su u skupini izrazito vulnerabilnih osoba i kojima je nošenje maske preporučio liječnik. Izuzet od bilo kakve obveze nošenja maske može biti učenik kojem je to zbog zdravstvenog stanja utvrdio nadležni školski ili obiteljski liječnik.

13. Djeca marendu konzumiraju u prostoriji u kojoj boravi njihova odgojno-obrazovna skupina na način propisan organizacijom rada škole.

**ORGANIZACIJA NASTAVE U ŠKOLI**

1. Nastava se u školi organizira za sve učenike od 1. do 8. razreda i sva djeca su je obvezna pohađati.

2. Tijekom nastave učenici jedne obrazovne skupine ne miješaju se s učenicima druge obrazovne skupine, osim u slučaju kad imaju dodatnu ili dopunsku nastavu i izvannastavne aktivnosti

3. U razrednoj nastavi s učenicima boravi njihova učiteljica razredne nastave i učitelji predmetne nastave koji predaju u tom razredu njemački jezik, glazbenu kulturu i izborne predmete.

 Maske za lice su obvezne u učionici za učitelje njemačkog jezika, glazbene kulture i izbornih predmeta koji rade u razrednoj nastavi i u slučaju kada se u razredu izvode aktivnosti ili je situacija takva da nije moguće održavati razmak od minimalno 1,5 metra. Maske za lice i vizire u učionici mogu nositi i svi ostali učitelji koji to žele i smatraju potrebnim.

4. U predmetnoj nastavi s učenicima borave predmetni učitelji i to tako da je što manji broj predmetnih učitelja tijekom dana u jednoj odgojno-obrazovnoj skupini. O načinu ulaska predmetnih učitelja u odgojno-obrazovnu skupinu - razred predmetne nastave, organizaciju rada, proceduru, mjere i način rada propisuje ravnatelj uputama za djelatnike.

5. Nastava TZK odvija se kad god je to moguće u vanjskim prostorima, odnosno u školskom dvorištu ispred škole. Kod održavanja nastave u zatvorenom prostoru primjenjuju se Preporuke za treninge i športsko-rekreativne aktivnosti u zatvorenim športskim objektima.

**IZVANUČIONIČKA NASTAVA**

1. Kod izvođenja jednodnevne izvanučioničke nastave (izleta, ekskurzija, posjeta) vrijede sve propisane epidemiološke mjere kao i kod dolaska i boravka učenika u školi. Prilikom organiziranog prijevoza obvezno je nošenje maski i potrebno je koliko je to moguće osigurati što veći razmak i grupirati učenike prema razrednim odjelima/odgojno-obrazovnim skupinama koje i inače u školi/vrtiću dolaze u kontakt.

Za učenike nije potrebno provođenje testiranja. Prijevoz, hrana i druge sastavnice organiziraju se isto kao i kod učioničke nastave.

2. U slučaju višednevne izvanučioničke nastave na snazi su sljedeće mjere:

Provodi se s najviše 3 noćenja za redom. Svi učenici i ostali sudionici trebaju imati negativan rezultat brzog antigenskog testa ne starijeg do 48h prije kretanja na put. Testiranja su oslobođene osobe koje su: cijepljene s prvom dozom cjepiva Pfizer i Moderna unutra 22 do 42 dana, te cjepiva AstraZeneca unutar 22 do 84 dana ili cijepljene s obje doze cijepova Moderna, Pfizer i AstraZeneca, ili o cijepljene prije 22 i više dana cjepivom Jannsen ili su unazad 6 mjeseci preboljele COVID-19 (unazad 11 do 180 dana) ili su preboljele COVID-19 i primile jednu dozu cjepiva unutar 6 mjeseci od početka bolesti, a cijepljenje je provedeno prije manje od 180 dana o posjeduju Digitalnu COVID potvrdu.

3. S obzirom da je riječ o nastavi, testiranja se provode u organizaciji nadležnih zavoda za javno zdravstvo ili drugim zdravstvenim ustanovama brzim antigenskim testovima koje su zavodi zaprimili iz robnih zaliha. Možebitne troškove organizacije testiranja treba snositi turistička agencija (obuhvatiti cijenom putovanja).

4. Zajedno u autobusu/provoznom sredstvu, kada je god moguće organizirati, trebaju biti učenici i nastavnici iz istog razrednog odjela koji i inače borave zajedno u učionici. Ako su u autobusu učenici iz dva ili više razredna odjela (primjerice razredni odjeli s manjim brojem učenika), jedan dio autobusa zauzimaju učenici iz jednog razrednog odjela a drugi dio učenici iz drugog razrednog odjela.

5. Parovi učenika i grupe učenika koje sjede zajedno u autobusu, zajedno dijele sobu, sjede kod objeda zajedno i općenito provode vrijeme zajedno.

**POSTUPANJE U SLUČAJU SUMNJE U ZARAZU KOD DJETETA IZVAN ŠKOLE I U**

**ŠKOLI**

1. Kod pojave znakova bolesti koji upućuju na moguću zarazu COVID-19 (povišena tjelesna temperatura – pod pazuhom 37,2, simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) dijete/učenik ostaje kod kuće, a njegov roditelj se javlja najprije telefonom izabranom liječniku obiteljske medicine koji odlučuje o testiranju. O tome roditelj telefonom mora obavijestiti i školu.

2. Ako djeca razviju simptome COVID-19 tijekom boravka u ustanovi, učitelj odmah obavještava roditelje, koji u najkraćem mogućem roku trebaju doći po dijete. Do dolaska roditelja dijete se izolira u prikladnoj prostoriji. Odmah po utvrđivanju simptoma djetetu je potrebno osigurati masku za lice, a učitelju koji prati dijete do prostorije za izolaciju i boravi s njime treba osigurati vizir, masku i jednokratnu pregaču. Poseban prostor za izolaciju, djelatnike koji su zaduženi za brigu o bolesnom djetetu do dolaska roditelja i poseban protokol propisuje se mjerama za djelatnike škole.

3. Ravnatelj nadležnom epidemiologu/školskom liječniku javlja svako grupiranje osoba sa sumnjom na COVID-19 i svaku pojedinačnu infekciju koju roditelj ili djelatnik moraju najhitnije prijaviti ravnatelju.

4. Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s radom, dok se kod prijavljenog grupiranja osoba sa znakovima bolesti postupa sukladno mišljenju liječnika.

5. Kad se kod djeteta/učenika utvrdi zaraza COVID-19, postupa se sukladno odluci nadležnog epidemiologa. Za sve osobe kod kojih se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera samoizolacije. Sukladno dokumentu Postupanje s oboljelima, bliskim kontaktima oboljelih i prekid izolacije i karantene u samoizolaciju ne idu cijepljene osobe (14 dana do 9 mjeseci nakon završetka cijepljenja), osobe koje su preboljele COVID-19 unazad devet mjeseci, kao i osobe koje su preboljele i primile jednu dozu cjepiva u osam mjeseci od početka bolesti i to devet mjeseci od primitka cjepiva

**ODLAZAK IZ ŠKOLE**

1. Odlazak učenika iz škole odvija se prema utvrđenom protokolu za izlazak razreda i to na način da ne dolazi do kontakta između djece različitih razreda, osim kada se radi o odlasku iz škole nakon dodatne ili dopunske ili izvannastavnih aktivnosti gdje dolazi do miješanja razrednih odjeljenja.

2. Nakon završetka nastave djeca pod nadzorom učitelja koji ima zadnji sat u njihovom razredu idu prema izlazu iz škole bez zadržavanja u ostalim dijelovima školske zgrade.

3. Nakon izlaska iz školske zgrade učenici se odmah upućuju svojim kućama i ne zadržavaju se u školskom dvorištu.

 Ravnatelj

 Goran Matić, prof.